|  |
| --- |
| **PRAVILNIK****O LISTI PROIZVODA KOJI SE MOGU PRODAVATI U APOTECI** *("Sl. glasnik RS", br. 53/2017)* |

**Član 1**

Ovim pravilnikom utvrđuje se Lista proizvoda koji se, pored lekova i medicinskih sredstava, mogu prodavati u apoteci, u skladu sa zakonom kojim se uređuje zdravstvena zaštita.

**Član 2**

Apoteka može snabdevati građane dečijom hranom, dijetetskim proizvodima, određenim vrstama kozmetičkih i drugih sredstava za zaštitu zdravlja u skladu sa Listom proizvoda koji se mogu prodavati u apoteci, koja je odštampana uz ovaj pravilnik i čini njegov sastavni deo.

**Član 3**

Lista proizvoda koji se mogu prodavati u apoteci sastoji se iz:

1) Liste A - kozmetička sredstva za ličnu higijenu, negu i zaštitu lica i tela;

2) Liste B - druga sredstva za zaštitu zdravlja.

**Član 4**

Danom početka primene ovog pravilnika prestaje da važi Lista o određenim vrstama kozmetičkih i drugih sredstava za zaštitu zdravlja kojima apoteke mogu snabdevati građane ("Službeni glasnik RS", br. 15/14 i 24/14 - dr. akt).

**Član 5**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije", a počinje da se primenjuje po isteku šest meseci od dana stupanja na snagu.

**Lista A**

**KOZMETIČKA SREDSTVA ZA LIČNU HIGIJENU, NEGU I ZAŠTITU LICA I TELA**

**Podgrupa a**

**KOZMETIČKA SREDSTVA KOJA DOLAZE U DODIR SA SLUZNICOM**

|  |  |
| --- | --- |
| Red.br.  | NAZIV  |
| 1.  | Pasta i praškovi za zube  |
| 2.  | Praškovi, kreme, tablete za čišćenje i održavanje zubnih proteza, lepak za fiksiranje zubnih proteza  |
| 3.  | Sprejevi, tečnosti i gelovi za održavanje higijene usne šupljine  |
| 4.  | Sredstva za zaštitu, rast i negu i bojenje i nadogradnju trepavica, veštačke trepavice i kozmetička sočiva u boji  |
| 5.  | Sredstva za nazalnu higijenu  |
| 6.  | Sredstva za intimnu higijenu  |
| 7.  | Sredstva za zaštitu, negu i bojenje usana  |
| 8.  | Sredstva za bojenje područja oko očiju  |

**Podgrupa b**

**KOZMETIČKA SREDSTVA KOJA OSTAJU DUŽE VREMENA U DODIRU SA KOŽOM**

|  |  |
| --- | --- |
| Red.br.  | NAZIV  |
| 1.  | Aromatične vode za negu lica i tela  |
| 2.  | Dezodoransi i antiperspiransi  |
| 3.  | Kreme za lice i telo  |
| 4.  | Kreme za ruke i noge  |
| 5.  | Mleka, losioni, balzami, ulja, gelovi i maske za negu kože  |
| 6.  | Puderi, korektori i druga sredstva za bojenje lica i tela  |
| 7.  | Sredstva za zaštitu kože od štetnog delovanja (UV zračenja i ostalo)  |
| 8.  | Sredstva za izbeljivanje i tamnenje kože  |
| 9.  | Sredstva za parfemisanje tela  |
| 10.  | Tonici za lice i telo  |

**Podgrupa v**

**KOZMETIČKA SREDSTVA KOJA SE NAKON KRATKOG VREMENA ODSTRANJUJU S KOŽE, KOSE I NOKTIJU**

|  |  |
| --- | --- |
| Red.br.  | NAZIV  |
| 1.  | Aromatična ulja i soli  |
| 2.  | Losioni, vode, gelovi, kreme, ulja, pene i sprejevi za kosu  |
| 3.  | Sredstva za uklanjanje malja sa lica i tela  |
| 4.  | Sredstva za zaštitu, negu i bojenje noktiju  |
| 5.  | Sredstva za pranje, negu, zaštitu, bojenje, izbeljivanje i tretman kose  |
| 6.  | Sredstva za pranje i čišćenje lica i tela  |

**Podgrupa g**

**DEČJA KOZMETIKA**

|  |  |
| --- | --- |
| Red.br.  | NAZIV  |
| 1.  | Kozmetička sredstva za decu (kreme, kupke, losioni, masti, puderi, sapuni, ulja i šamponi)  |

**Lista B**

**DRUGA SREDSTVA ZA ZAŠTITU ZDRAVLJA**

**Podgrupa a**

**OPREMA I PRIBOR ZA ODOJČAD I MALU DECU**

|  |  |
| --- | --- |
| Red.br.  | NAZIV  |
| 1.  | Bočice za hranjenje i čuvanje hrane, dečje cucle i druga oprema za hranjenje i sterilizaciju  |
| 2.  | Vage za bebe  |
| 3.  | Dentalna pomagala za bebe  |
| 4.  | Dečje plastične gaćice  |
| 5.  | Oprema za nošenje odojčeta  |
| 6.  | Pelena i pribor za pelene  |
| 7.  | Toaletni pribor za bebe (bebi štapići za uho, aspiratori za nos i sl.)  |

**Podgrupa b**

**SREDSTVA KOJA SE KORISTE ZA ZAŠTITU ZDRAVLJA GRAĐANA**

|  |  |
| --- | --- |
| Red.br.  | NAZIV  |
| 1.  | Pribor i aparati za uklanjanje malja sa lica i tela  |
| 2.  | Vata i proizvodi od vate koji nisu kategorisani kao medicinsko sredstvo  |
| 3.  | Dezinfecijensi površina i prostora, sredstva i pribor za održavanje higijene, sredstva i pribor za pranje i održavanje čistoće stvari, osim za medicinske i stomatološke svrhe  |
| 4.  | Repelenti  |
| 5.  | Masažeri  |
| 6.  | Osveživači prostorija  |
| 7.  | Pamučne rukavice, pamučni pribor za ostale medicinske indikacije uključujući i pribor od netkanog tekstila  |
| 8.  | Papirnate, osvežavajuće i higijenske maramice, ostala papirna galanterija i kese za pakovanje od različitog materijala (PVC, najlonske, papirne, platnene)  |
| 9.  | Posude za inhalaciju, dozatori za lekove, sekači, čepovi za uši, gumene i nesterilne PVC medicinske rukavice, separatori, posude za čuvanje zubnih proteza i četkica za zube, posteljni podmetači, posude za urin i feces koji nisu kategorisani kao medicinsko sredstvo, i drugi specifični stakleni, plastični, gumeni i metalni proizvodi koji su u funkciji zaštite zdravlja a nisu kategorisani kao medicinsko sredstvo.  |
| 10.  | Posude za čuvanje kontaktnih sočiva  |
| 11.  | Sve vrste štitnika i uložaka za stopala  |
| 12.  | Pribor i aparati za održavanje higijene i ulepšavanje noktiju, kose, lica i tela  |
| 13.  | Sredstva i aparati za zaštitu od parazita i insekata  |
| 14.  | Sredstva za higijenu uha  |
| 15.  | Sredstva za higijenu stopala  |
| 16.  | Flasteri koji nisu kategorisani kao medicinsko sredstvo  |
| 17.  | Higijenski ulošci i tamponi  |
| 18.  | Četkica za zube, dentalni konac, tuš za zube i zubno meso, četkica za proteze i aparati za održavanje dentalne higijene  |
| 19.  | Zaštitna medicinska odeća, UV zaštitne naočare i garderoba, kišobrani, medicinsko-anatomska obuća, čarape i drugi tekstilni odevni predmeti koji dolaze u kontakt sa kožom  |
| 20.  | Oprema i pribor za trudnice, porodilje (pojasevi i specijalni držači, grudnjaci i ulošci za grudnjake, kao i sisaljke za izvlačenje mleka)  |

**Podgrupa v**

**HRANA I DIJETETSKI PROIZVODI**

|  |  |
| --- | --- |
| Red.br.  | NAZIV  |
| 1.  | Formule za odojčad  |
| 2.  | Hrana za odojčad i malu decu  |
| 3.  | Hrana za osobe na dijeti za mršavljenje  |
| 4.  | Hrana za posebne medicinske namene  |
| 5.  | Hrana za osobe intolerantne na gluten  |
| 6.  | Hrana namenjena sportistima i osobama sa povećanom telesnom aktivnošću  |
| 7.  | Zamene za so za ljudsku upotrebu  |
| 8.  | Dodaci ishrani (dijetetski suplementi)  |
| 9.  | Program hrane za dijabetičare  |
| 10.  | Proizvodi s medom i drugi pčelinji proizvodi koji nisu deklarisani kao dijetetski proizvod  |
| 11.  | Bomboni i žvakaće gume za zaštitu usne duplje i grla  |
| 12.  | Čajevi  |